ຈຳນວນຜູ້ເສຍຊີວິດ ຍ້ອນໄພນ້ຳຖ້ວມ ​ໃນ ປາກິສຖານ ແລະ ອິນເດຍ ມີຫຼາຍກວ່າ 300 ຄົນ (ວີດີໂອ)
ປະຊາຊົນຫຼາຍຮ້ອຍຄົນ ໄດ້ຮັບບາດເຈັບ ແລະຫຼາຍໝື່ນຄົນ ເສຍບ້ານເຮືອນ ຈາກຝົນຕົກໜັກ ແລະນ້ຳຖ້ວມ ຢ່າງກະທັນຫັນ.
ຝົນມໍລະສຸມຕົກໜັກແລະນ້ຳຖ້ວມຢ່າງກະທັນຫັນໃນຫຼາຍຂົງ ເຂດໃນພາກເໜືອຂອງປາກິສຖານແລະອິນເດຍ ໄດ້ເອົາຊີວິດ ຜູ້ຄົນໄປແລ້ວຫຼາຍກວ່າ 300 ຄົນໃນຂະນະດຽວກັນຫຼາຍຮ້ອຍ ຄົນໄດ້ຮັບບາດເຈັບ ແລະປະຊາຊົນຫຼາຍໝື່ນຄົນ ໄດ້ສູນເສຍ ເຮືອນຊານບ້ານຊ່ອງໄປ ບັນດາເຈົ້າໜ້າທີ່ປາກິສຖານ ກ່າວໃນວັນອາທິດວານນີ້ວ່າ ປະ ຊາຊົນຈຳນວນຫຼາຍກວ່າ 160 ຄົນເສຍຊີວິດ ຊຶ່ງສ່ວນໃຫຍ່ແມ່ນ ເສຍຊີວິດຍ້ອນຫຼັງຄາແລະເຮືອນພັງທະລາຍລົງທັບ ລັດຖະບານ ໄດ້ສົ່ງໜ່ວຍກູ້ໄພຂອງກອງທັບອອກໄປຊ່ອຍເຫຼືອພວກທີ່ຕົກຄ້າງ ໄປຫາບ່ອນຢູ່ທີ່ປອດໄພ ບັນດາເຈົ້າໜ້າທີ່ກ່າວວ່າ ບ້ານເຮືອນ ປະມານ 4 ພັນຫຼັງໃນປາກິສຖານ ໄດ້ຫັກພັງລົງເປັນບາງສ່ວນ ຫຼືຫັກພັງລົງໝົດເລີຍ ຢູ່ ໃນເຂດທີ່ມີຝົນຕົກໜັກ ແລະນ້ຳຖ້ວມຢ່າງກະທັນຫັນນັ້ນ ທ່ານ Mohammed Riaz ຫົວໜ້າຝ່າຍອຸຕຸນິຍົມວິທະຍາຂອງປາກິສຖານກ່າວຕໍ່ວີໂອ ເອ ພະແນກພາສາ Urdu ວ່າ ຄາດວ່າຈະມີນ້ຳຖ້ວມລະດັບສູງໃນຫລາຍພາກສ່ວນໃນແຂວງ Punjab ໃນອີກສອງສາມມື້ຂ້າງໜ້ານີ້ ແຕ່ວ່າ ຍັງບໍ່ທັນມອງເຫັນນ້ຳຖ້ວມທີ່ເປັນອັນຕະລາຍທີ່ຈະແຈ້ງເທື່ອໃນແຂວງ Sindh ທີ່ຢູ່ໃກ້ກັນນັ້ນ